PRAKTIČNA TEOLOŠKA PITANJA 


PRESAĐIVANJE SRCA U MORALNOJ PERSPEKTIVI 

Dr Jordan KUNICIC 


Može se ustvrditi da dostignuća nekih pozitivnih znanosti utiskuju 
suvremenom povijesnom gibanju neki nervozni accellerando. Nikakvo 
čudo da se duhovi pred tom činjenicom odmah ne snalaze. Ljudi da¬ 
našnjice već proživljavaju sutrašnjicu, — rekao je netko. Kada je u pro¬ 
sincu 1967. prof. Bernard uspio presaditi srce, nastala je uzbuna i u li¬ 
ječničkim krugovima. Liječnici svjetskoga glasa reagirali su negativno, 
tvrdeći da teren za takva presađivanja nije još spreman. Drugi su — mo¬ 
že se reći pravilnije — otvarali problematiku s etičkog ili moralnog gle¬ 
dišta. Eutanazija i pothvat presađivanja srca, primjećivali su, vrlo su 
blizu. Tko će garantirati da oholost, kapric, manija slavnoga glasa neće 
liječnike potaknuti na nehumane postupke? Tko ćc odrediti čas kada 
je davalac srca (od koga se uzima srce) doista umro? Neutralni — ili za¬ 
interesirani liječnik? Neće li se početi uvoditi smrtna kazna tako da ki¬ 
rurzi i anestezisti izvode tu kaznu umjesto krvnika? Oštrim riječima 
nobelovac Wcmer Forssmann opaža da će liječnici postati doista takvi 
krvnici, Luciferi ili pali anđeli. I zaključuje: »Napredak mora opstojati 
i ne može se zaustaviti, ali takva dekadencija moralnog osjećaja pre¬ 
visoka je cijena.«' Zapitani su predstavnici raznih religija o gledištu 
njihove religije na ovo dostignuće kirurgije i svi su izrazili poglavitu za¬ 
brinutost uzetu s gledišta morala. Radi se, dakle, o moralnoj problema¬ 
tici, jer čovjek ima samo jedno srce i ono mora prije svega služiti za 
život onomu čije je. A što se događa s osobom koja je primila tuđe srce 
u svoje grudi? Izobličuje li se time njena osobnost? Karakter? Modi¬ 
ficira li se njena odgovornost? 


ODGOVOR 

Moralisti postaju iz dana u dan sve složniji — Prošlo je deset godi¬ 
na otkako sam publicirao članak o dopuštenosti transplantacije jednog 
bubrega na pacijenta koji bi neminovno umro kad ne bi primio taj bub¬ 
reg velikodušnog davaoca.« I poslije toga se našlo moralista koji su nije¬ 
kali dopuštenost tog presađivanja apelirajući na nedopuštenost hotimič- 

‘ u. TOMARELLt, Aspettl morali del traplanto đel cuore, u reviji Sacra doktrina, Bologna 
196«, str. 140-141. 

nog sakaćenja bilo koga, osim za kaznu, i to ako je sankcionira najviša 
vlast u državi. Taj moj članak preveden je na hrvatski jezik i publici¬ 
ran u časopisu Svesci — kršćanska sadašnjost, br. 1, str. 82-83, s nas¬ 
tavkom u br. 2, str. 62-66. 

Rasprave su nastavljene. Jedan od uvaženih teologa moralista koji 
se pridružio raspravi jest O. A. Regan. On je ozbiljnim dokazivanjem pri¬ 
stao uz moje mišljenje, pa sam s njim izmijenio misli o pitanju metode 
dokazivanja te dopuštenosti.* O. Regan je sklon dokaze u prilog đopuš- 
tenosti svesti na jedan, na poziv ljubavi. Moje je mišljenje da dokaza 
— koliko dopušta moralno područje na kojemu se pitanje odvija —ipak 
može biti više, iako nc iste snage. 

Danas je situacija bolja. Poznato je da Pijo XII nije uspio izrijekom 
doreći svoje mišljenje. Međutim, čini se da se u nekim njegovim kasni¬ 
jim govorima mogu naći elementi rješenja u prilog dopuštenosti. Tako 
se može čitati u službenom glasilu Vatikana ovo mišljenje; »Ako se radi 
o dvostrukom organu, dopušteno je jedan presadati ako se ne namjerava 
niti doista kompromitira rad preostaloga a za taj postupak opstoji do¬ 
ista važan i proporcionalan razlog, diktiran od ljubavi.«' još više, na is¬ 
tom mjestu naglašuje se da sc to može odnositi i na dopuštenost presa¬ 
đivanja oka sa zdravog čovjeka na slijepca dok su obojica živi. Meni pak 
nije na prvi mah jasno da li doista i u slučaju oka opstoji zakon kom¬ 
penzacije odnosno proporcije, jer slijepac može živjeti bez oba oka, čo¬ 
vjek bez ijediiog bubrega ne može živjeti. O toj pak strani problema 
ne želim ovdje raspravljati. Raspravu ograničujem na presađivanje srca 
s umrlog davaoca. 

Duinost nioralke. — Moralka je pozvana da reče svoju riječ na 
ovom prostoru Doveli su je liječnici. I ona mora dokazati svoju vital¬ 
nost. Moralisti će pronaći načela koja odgovaraju. U kojima je rješenje 
pitanja kao u svom začetku. Nc moraju, niti smiju, iznalaziti neka no¬ 
va načela. Dovoljna su ona vjekovna. I ona su dovoljno sposobna da 
udovolje traženjima kršćanske savesti. Oni pretpostavljaju da liječnici 
doista mogu izvesti to presađivanje bez pogibli po primaoca i bez povre¬ 
de prava umrloga. Uostalom, oni tvrde da je s liječničke strane lakše 
izvesti presađivanje srca nego bubrega. 

Neki moralisti još i danas niječu dopuštenost. Simpiicistički formu¬ 
liraju <lokaz ovako: ako srce vrijedi, mora vrijediti za svoga posjednika: 
ako se pak to srce daje drugomu, uvodi se prevrat u prirodu, koja je u 
ovom čovjeku afirmirala svoju strukturiranost ovim srcem. Rekoh, ovo 
argumentiranje čini mi se simplicističkim, jer davalac je mrtav a ne živ 
čovjek. Uostalom, ako primalac može normalno živjeti i raditi, znači da 
priroda pristaje na tu akomodaciju u svrhu sačuvanja ljudskog života 
u drugom članu ljudske naravi. Primaocu ustupa srce davalac u ime vi¬ 
še sile, a ova se brine za čitavo čovječanstvo po zakonu nasljedstva, kon¬ 
tinuiteta, razvoja. Ljudska međuovisnost nije igra slijepih zakona, ona 
se ravna po zakonu ljubavi. A i u fizičkom svijetu postupa se tako da 
ako motor nema prikladnog stroja koji bi taj motor pokretao, daje mu 


* Studla morallđ, izdanje: AcodemJa Alphonsiana. Rim 1967, sv. V, str. 155—177. 
< L' Oss«r. Romano od fi. XU 1967. 

'sc drugi. Presađivanjem srca nastavlja se život. Afirmira se solidarna 
ljubav. Čini se dobro. 

Mislim da je dužnost moralke da i ona satna uzme na sebe jedan 
dio odgovornosti u velikim stremljenjima medicine za dostignućima na 
području novih eksperimenata. I moralka mora sa svoje strane pomo¬ 
ći napretku znanosti. Kako? Barem tako da odjednom ne prekida svaki 
napredak, istinski napredak, s kategoričnim: NON LICET, tj. nije do¬ 
pušteno. Mudra je opaska Pija XII. On opaža da mnogi kiruški pothvati 
danas ne predstavljaju osobitih teškoća niti pogibli. Ali do jučer su mož¬ 
da predstavljali. U svakom slučaju, ti pothvati ostavljaju iza sebe dugu 
prošlost, dugotrajno iskustvo. I veći ili manji broj smrtnih slučajeva 
obilježuje početke takvih eksperimenata. Ako se ništa ne riskira, ništa 
se i ne postizava. Treba pokušati otvoriti nove putove. Prokušati nove 
metode za dobro čovječanstva. U protivnom slučaju napredak se zau¬ 
stavlja. ili se naprosto paralizira.* 

Moralist će izreći svoj sud oprezno, dosljedno, životna mudrost ili 
razumnost po svojoj je naravi elastična ali { dosljedna. Svaki pak slu¬ 
čaj ne može se riješiti samo prizivom na doktrinalne principe, nego i 
na moralno vrednovanje, pozivom na krepost, savjest onih koji imaju 
izvesti to presađivanje srca. Bez priziva na savjest, moralist ne može 
uopće raspravljati o tom pitanju s liječnicima. 

Neke moralne smjernice za keratoplasliku. — Radi se, kako je oči- 
lo, o lome da se uzme srce iz tijela mrtvog čovjeka te se presadi u tijelo 
živoga. To srce uklapa se u organizam živog čovjeka kao živi organ, nje¬ 
gov funkcionalni organ. I taj se pothvat smatra jedinim sredstvom da 
laj čovjek može živjeti. Bez tog pokušaja on umire. 

Pokušajmo naći analogan slučaj. Uočimo pitanje punkcije srca. Ovaj 
se eksperiment obavlja kako bi se uvjerilo da je osoba doista mrtva, 
kako se očigledno konstatira. Ali, pita se. čemu ta punkcija? Ako se obav¬ 
lja na zahtjev umrloga izražen dok je bio živ, može se obaviti kada je 
doista i posve jasno da je smrt nepovratno nastupila. Ako pak lo žele 
ostali, recimo rodbina, što ih navodi na taj zahtjev? Strah da ne živi 
pokojnik još neko vrijeme? Ili možda strah da ne bude pokopan živ? 
Zelja je rodbine barem beskorisna. Svakako, tradicionalna moralka iz¬ 
nosila je ove uvjete: liječnik može postupati prema želji rodbine jedino 
ako je isključiva svaka dvoumica o nastaloj smrti; osim toga, liječnik 
mora sebe ograditi od sudjelovanja u želji rodbine; konačno, neka ne 
obavlja tu punkciju osim ako bi mu neudovoljavanje prouzročilo zle 
posljedice, npr. gubitak službe i slično. 

U gornjem slučaju dobro je naglašeno da se punkcija srca ne smije 
obaviti osim ako je posve sigurno nastupila smrt. Sličnu nauku nala¬ 
zimo u moralci u vezi s drugim jednim analognim slučajem. To je slu¬ 
čaj eutanazije, kojom se ubrzava smrt pacijenta da više ne trpi. Moral¬ 
ka smatra da je takva eutanazija vrijedna osude, Izravno prouzrokuje 
smrt pacijenta. Nije važno da li pacijent to želi ili ne. Nikada se ne smi¬ 
ju upotrebljavati zla sredstva da se poluče dobri učinci (Rim 3,8). To 
je kršćansko stanovište. Zahtjev njegove kulture. Poštivanje objektiv- 

‘ PIJO XII. u izd. Utz-GFOoer br. 2413. 

nog reda morala. I doista, liječnik koji ubrzava smrt jednostavno se 
pretvara u ubojicu. Dobra ga nakana ne spašava. 

Neke konkretne smjernice za dopušlenosi presađivanja. — Prosuditi 
dopuštenost presađivanja s tijela mrtvaca ne može se pravilno odviti ako 
se i mrtav čovjek ne poveže s onima s kojima je doista i kao mrtav po¬ 
vezan. Još je njegovo tijelo tu. Još mu živi rodbina. Državna vlast vodi 
računa o postupku živih i o sudbini tjelesa mrtvih. Može se reći da se 
čovječje egzistencijalne veze nikada potpuno ne uništuju. Jer ništa se 
ne stvara, ništa se ne gubi. 

Prvo dakle pravilo koje treba opsluživati, prvi uvjet koji se mora 
poštivati jest da je davalac ili onaj od koga se uzima srce doista i ne¬ 
povratno umro. Na bazi biologije, koja govori o živčanim, respiratornim 
i cirkulatornim funkcijama potrebnim za sačuvanje živog organizma, na¬ 
stupa nauka nazvana lanatologija, i njena je prva dužnost da označi si¬ 
gurne simptome nastale smrti. Doista, to nije specifično područje mora¬ 
lista, ali mu osnovni pojmovi služe za orijentaciju. Moralist samo iraii 
da činjenica smrti onoga od koga se uzima srce bude izvan svake sum¬ 
nje. Tanatalozi će označiti kriterije za stjecanje te sigurnosti. 

»Govorimo o kliničkoj smrti onda kada je ncstaio životnih po¬ 
java, tj. kada je prestala cirkulatoma, respiratorna i nervna djelatnost. 
AH moguće je da život pacijenta proslijedi u latentnom stanju tako da 
se pomoću tehnike rcanimacijc može i život reaktivirati. A o biološ¬ 
koj smrti govorimo onda kada su naime životne pojave doista prestale 
pa je život jiestao također iz latentnih pojava. Ovo je stvarna smrt, mo¬ 
žemo je nazvati metafizički izvjesnom smrću, jer označuje separaciju 
duše od tijela. Dok klinička smrt može biti prividna. Jer životne funkcije 
nijesu još stvarno i potpuno prestale, ova realna smrt može doista biti 
relativna dok život proslijedi u pojedinim stanicama organizma, ali u 
definitivnom stadiju tc smrti ova je apsolutna, jer su sve stanice orga¬ 
nizma prestale funkcionirati.«* 

Da reknem ukratko: ako se kod pojedinca može ustanoviti da su 
svi refleksi nestali, da je prestalo disanje i rad srca, te se k tome još 
upotrijebi elektroeneefalogram, — onda se može govoriti o nepovratno 
nastaloj smrti. Međutim, da se s moralne strane utvrdi nastala smrt, 
moraju i sve druge okolnosti biti ispravne, tj. da bude dobra nakana 
tanatologa, da se upotrijebi dužna pažnja pri verificiranju svih tih uv¬ 
jeta, itd. Dovoljna Je i jedna zla okolnost da s moralnog gledišta dis¬ 
kvalificira liječnički postupak. Rekli bi stari: da čin bude s moralnog 
gledišta dobar, traži se da sve okolnosti budu dobre, a dovoljna je i 
jedna okolnost da čin s moralnog gledišta bude proglašen zlim. Strogost 
verificiranja nameće se i s drugog gledišta, naime: dijagnozu treba što 
prije obavit! da bude omogućeno presađivanje. Urgentnost postupka na¬ 
meće veću strogost, kako se urgentnost ne bi pretvorila u površnost ili 
nesigurnost. 

Drugo pravilo nameće dužnost da se ne prepusti čitav događaj 
liječniku aa on radi kako smatra najbolje. Ne, moguće bi bile mnoge 
zloupotrebe. Državna vlast je dužna promulgirati zakone za zaštitu li- 


• Nav. mj.. biij. 1. sir. 135—136. 

ječničke profesije i za zaštitu života onih od kojih se srce uzima. A mo¬ 
ralist će sa svog gledišta prosuditi i te zakone, jer svaka se ljudska dje¬ 
latnost mora prosuditi u svjetlu objektivnog reda morala. Nijedan za¬ 
kon ne smije vrijeđati prirodne i Božje zakone (Denz 3790). Crkveno 
učiteljstvo za moralista predstavlja kriterij autentičnog tumačenja pri¬ 
rodnog i Božjeg zakona. Poželjno ja da sve države donesu o ovom pi¬ 
tanju mudre i pravedne odredbe imajući u vidu zaštitu života i zajed¬ 
ničko dobro svih svojih članova. 

Treće pravilo odnosi se na način postupanja liječnika koji vrši 
presađivanje. Kršćanski moral nikada neće poistovjetiti mrtvo čovečje 
tijelo s prostom anorganskom tvari ili s kadaverom životinje. Ne, jer 
i u mrtvom čovječjem tijelu ostaje onaj neki odnos prema duši s kojom 
je živjelo. To tijelo čuva uvijek dispoziciju da ponovno bude uzeto od 
duše. Vrijedne su pomnjivog promatranja refleksije sv. Tome o tome ka¬ 
ko sama priroda traii uskrsnuće tijela.' I to uskrsnuće tijela predstavlja 
za kršćanina predmet njegove eshatološke nađe.* Sve kršćanske perspek¬ 
tive u kojima se promatra tijelo, npr. kao hram Duha Svetoga, nameće 
još veći obzir u postupanju s njime. I kršćanstvo se ponosi zbog ove čas¬ 
ti što je iskazuje mrtvom čovječjem tijelu. 

Četvrto pravilo tiče se rodbine mrtvog čovjeka. Rodbina se re¬ 
dovito brine za sudbinu tijela pokojnikova. Ona je nasljednica njegove 
imovine, njegova dobra glasa. Prema tome, treba poštivati osjećaj po¬ 
kojnikove rodbine. To se odnosi u prvom redu na roditelje, ali u odre¬ 
đenom stupnju i na ostale članove obiteljske ili rodbinske zajednice ka¬ 
ko to određuju civilni zakoni. I siromasi imaju roditelje i svojtu. Prema 
tome, treba naglasili da državne vlasti moraju uzeti u za.št)tu tjelesa siro¬ 
maha da se ne dogodi da liječnici iskorištavaju tjelesa siromaha i na 
njima zarađuju, dok to ne mogu na tjelesima bogataša. Novac i društve¬ 
ni položaj ne mijenjaju temeljne osjećaje usađene u ljudsku narav.'* 

Kada se dakle kaže da mrtvo tijelo čovjeka nema prava, jer samo 
čovječja osoba može biti subjekt prava, to treba ispravno razumjeli. 
Mrtvo tijelo nije subjekt strogog prava, ali nije lišeno prava koja name¬ 
ću drugima .stanovite dužnosti. U njemu je još ostatak ljudske naravi. 
Postupak s tim tijelom mora biti osmišljen i u skladu s dostojanstvom 
čovjeka koji svjesno djeluje. A nikada se ne smiju zaboraviti viši ciljevi, 
više norme djelovanja, kao što su kršćanski kriteriji za one koji žele 
postupati kao kršćani. 

Isključeni su živi davaoci srca. — Doista, slučaj je više fiktivan, ali u 
sistematizaciji nauke potrebno je osvijetliti i takav imaginaran slučaj. 
I dušom i tijelom zdrav čovjek ne bi pristao na takav apsurdni čin da 
sebe usmrti kako bi omogućio život drugomu. Velim: da sebe direktno 
usmrti; drugo je pak pitanje da sebe izloži smrti ili pusti da ga faktori 
neovisno o njegovoj volji približe smrti. 

Kršćansko je stanovište očito. Čovjek nije apsolutni gospodar svoga 
tijela, svoga života na zemlji. On je više plodouživatelj, upravitelj. I du- 


’ sv. TOMA. CG. IV, poj-l. 79. 

■ Isti, IMI, q. 18, art. 2 ad 8. 
• PIJO Xir, br. 2416: 5537 si. 

žan je svoj život čuvati. Zato mu je darovan instinkt samoočuvanja. U 
zabrani Ne ubij uključen je i čovjek u odnosu prema sebi. Ne ubij dru¬ 
goga, ne ubij ni sebe. Samoubojstvo nije samo kukavičluk pred teško¬ 
ćama života, ono je i nepravda prema sebi. Bogu i društvu. Imaginarni 
slučaj da bi netko dao drugome svoje biološko srce nije drugo do slu¬ 
čaj samoubojstva od strane davaoca a slučaj ubojstva od strane eventu¬ 
alnog liječnika koji bi se usudio poduzeti sličan pothvat. 

Zar se može takav davalac pozvati na zahtjeve ljubavi? Ne! Niti na 
primjer Kristove ljubavi? (Iv 15,13). Ne! Ljubav je obaveza. I red u lju¬ 
bavi je obaveza. Ljubav prema sebi jest polazište, donekle uzor ljubavi 
prema bližnjemu. Ne može reći da pravilno ljubi bližnjega onaj koji 
nepravilno ljubi sebe, jer to znači da nepravilno ljubi Boga. Čovječ¬ 
ja socijalna dimenzija nije apsolutne naravi. Društvo kojemu pripada 
ne predstavlja fizičko jedinstvo, autonomno i subzistentno, u kojemu 
bi pojedini članovi društva bili promatrani kao dijelovi jedne fizičke 
cjeline. Svaki je pojedini čovjek kao svijet za sebe. Ima svojih neotuđi¬ 
vih prava, nezamjenljivih dužnosti, neprenosivih obaveza. Pojedinac i 
društvo predstavljaju dvije različite i autonomne jedinke. Pojedinac ne 
može učiniti iz ljubavi prema društvu ono Sto u njemu ubija zakonitu 
ljubav prema sebi. To bi uključivalo raditi protiv ljubavi prema Bogu, 
tvorcu reda u kozmosu i u čovječjoj djelatnosti.’" 

Intervencija državne vlasti. — Postavimo temeljno načelo; izvor, 
počelo, subjekt i cilj svih društvenih ustanova jest i mora biti čovječja 
osoba, dostojanstvo ljudske osobe.” Prema lome. isključeno je svako 
pravo da bi državna vlast mogla ubiti nevine zato da može raspolagati 
s niihovim srcem, Njoj nije dopušteno raspolagati životom nevinog čov¬ 
jeka. Dapače, ona mora biti ponosna što nevine osobe uveđavaju kapital 
moralne vrijednosti u njenoj sredini. Život nevinih osoba je dragocjen 
za zajednicu. 

Može li državna vlast o.sudtti teškog zločinca na smrt tako da mu se 
bezbolno izvadi srce i presadi na drugog? Pođimo od pretpostavke, a 
to je činjenica da osuda na smrt nije protiv prirodnog niti protiv Bož¬ 
jeg zakona. Znači da način izvedbe smrtne kazne ostaje u kompeten¬ 
ciji državne vlasti. Razumije se, da se uzme sve prekaucije u skladu 
s ćoviečjim dostojanstvom, prema tome: da se isključe sve vrste sadiz¬ 
ma. Zaključak, ma koliko zvučio neobično, ne može se reći da zvuči ne¬ 
ispravno, Pogotovo s tog razloga da barem tako tijelo zločinca može bi¬ 
ti od neke koristi za društvo i zajednicu. 

Spomenuto je gore kako je državna vlast dužna izdati svrsishodne 
zakone da se zaštite životi nevinih i da se sačuva dobar glas liječničke 
profesije. Kada državna vlast izda zakone u tu svrhu, svi će pošteni gra¬ 
đani pozdraviti i njene odluke u vezi s čuvanjem od onečašćenja mrtvih 
Ijelesa svojih građana. Na taj način će se odstraniti dvoumice pojedi¬ 
naca, jer će građani biti sigurni da državna vlast što god čini s tjelesima 
mrtvih, to čini u interesu zajedničkog dobra, u okviru zakona, poštuju¬ 
ći prava živih i mrtvih. 


'• Isti, br. 5533. 

Ne može se, prema tome, zanijekati da državna vlast, uzevši sve 
prekaucije, tjelesa doista i stvarno umrlih svojih članova može staviti 
na dispoziciju u više svrhe, pa i u svrhu da presađivanjem srca spasi ži¬ 
vote onih koji se presađivanjem srca mogu spasiti, dok je apsolutno ne¬ 
moguće da srce umrlog može poslužiti za produženje njegovog života. 
I uputno je o tome prethodno pripraviti javno mnijenje. 

Primalac tuđeg srca. — Dužnost Je liječnika da provjeri koliko ima 
mogućnosti uspjeh tog presađivanja. Danas već ima dosta uspjelih slu¬ 
čajeva. Ne pojavljuje li se danas kod liječnika neka manija za istim po¬ 
kušajem a bez dovoljne spreme? Pri tome se mnogo očekuje od njihove 
moralne svijesti, da ne bi žrtvovali ljude svojoj znatiželji ili možda želji 
za dobiti. Netko je opazio da se danas problem presađivanja srca ne od¬ 
vija toliko na području kirurgije koliko na području morala. 

Ipak, ne smijemo tražiti od liječnika posvemašnju sigurnost kad 
se radi o tome da pokušaju spasiti pacijenta kojemu je život na izmaku. 
Liječnici moraju izvršiti neke eksperimente i na živima. Uvijek pak tre¬ 
ba voditi računa o nužnim preduvjetima tog eksperimentiranja, o njego¬ 
vim granicama, načelima, odlučujućim faktorima. Kada se doista radi 
o beznadnom slučaju, kada je pacijent u krajnje teškoj situaciji ako se 
ne pokuša eksperiment, a presađivanje srca je, eto, danas moguće, očito 
je da liječnik, uz dopuštenje pacijenta, može pokušati tu operaciju pre¬ 
sađivanja.’^ Time su s moralne strane postavljeni uvjeti: ako se radi o 
urgentnom slučaju — ako je liječnik sposoban — ako pacijent privoli. 
Od liječnika se traži sigurnost koja je u takvu slučaju moguća, tj. da Je 
isključena razumna sumnja u uspjeh i osnovan strah u neuspjeh. 

Darivatelj — mrtvac. Pothvat presađivanja srca nadove/ujc se na 
neku solidarnu dužnost čovječanstva da nastoji produžiti život gdje god 
se to može. Ne čini li nam se da tako i mrtav čovjek nastavlja djelo 
ljubavi prema bližnjemu i prema čovječanstvu? On je mrtav, ali nije 
mrtva ljubav u njezinim djelima ili manifestacijama. 

Uputno je odgajati žive da koriste drugima i kad umru. Da odluče 
svojom posljednom voljom da se njihovo tijelo, pošto se posve sigurno 
konstatira smrt, stavi na raspolaganje državnoj vlasti za dobro bližnje¬ 
ga. Ostat će u povijesti jedan od prvih slučajeva te vrste, primjer don 
Carla Gnocehija koji je testamentarno ostavio da se mrežnice odnosno 
njegove oči upotrijebe za dva slijepca. 

Sada pretpostavimo da opstoji mogućnost reanimacije kod ovog ili 
onog teško bolesnog čovjeka. Može li on prethodno odbiti pokušaj re¬ 
animacije kako bi pružio veću mogućnost uspjehu presađivanja njegova 
srca kojem bolesniku? 

Moralka i ovdje traži ekvilibrirano prosuđivanje. Reanimiranje se 
smatra vanrednim sredstvom ozdravljenja. Pojedinac je dužan poduzeti 
odnosno pripustiti one potrebne i uobičajene metode za ozdravljenje. 
On je na to dužan iz ljubavi prema sebi. Toj ljubavi čovjek nikada ne 
smije dati otkaz. Sto su to redovita sredstva ozdravljenja? To treba 
prosuđivati prema prilikama vremena, mjesta, društva. Na izvanredna 
sredstva nije nitko dužan. Moralist ne može proglasiti obvezatnim da se 

’• PIJO XII, br. 2413. 

poduimu te izvanredne mjere, jer bi time izložio ljude pogibli da izgube 
viša dobra, npi. mir savjesti.*’ 

A ako je bolesnik nesposoban da izreče svoju želju? Ako je bolesnik 
u nesvjesnom stanju, odluka spada na rodbinu. Obitelj se može uspro¬ 
tiviti pokušaju reanimiranja ako smatra da tim protivljenjem interpre¬ 
tira želiu pokojnikovu, npr. ako su njegove boli bile vrlo teške. Obitelj 
nije dužna ni upotrebljavati izvanredna sredstva za ozdravljenje bolesni¬ 
kovo. Istina, možda je ta »apstinencija« rodbine povod da se život boles¬ 
nika skratio, ali sudbina za to nije odgovorna, jer se radi o primjeni čina 
s dvostrukim učinkom, ili — jasnije rečeno — radi se o tome da čovjek 
nije odgovoran zato što nije intervenirao kad nije mogao ili morao 
intervenirati. 

Prava i osjećaji rodbine. — Rodbina je baštinica volje umrloga. 
Ona snosi troškove pogreba. Brine se za tijelo pokojnikovo. Tijelo je 
pokojnikovo u prvom redu vlasništvo rodbine. To je shvaćanje čovje¬ 
čanstva 

Sliiedi zaključak: presađivanje srca, koliko god bilo u sebi dobro, 
može postati nedopušteno ako vrijeđa osjećaje rodbine. Ako je rodbina 
dužna brinuti se za tijelo, ona ima i neka prava na tijelo pokojnikovo. 
Pravo i dužnost su korclatni pojmovi. 

Tijelo će pokojnikovo postati prahom. Rodbina se ne bi smjela pro¬ 
tiviti da bude upotrijebljeno na dobro čovječanstva. Nameće nam se i 
ovaj zaključak, iako izgleda neobičan: privola rodbine da se srce pokoj¬ 
nikovo upotrijebi za ozdravljenje bližnjega može bili nagrađena od ono¬ 
ga u čiju se korist daje. Doista, ona to može odbiti, možda joj zvuči ne¬ 
kako neobično, ali ako primi neku vrstu kompenzacije, ne mora joj se 
se to zamjeriti. Pogotovo ako se radi o siromašno] rodbini. 

čovjek s tuđim srcem. — Srce nije samo centar krvotoka. Srce se 
smatra organom emocija, jer ono odrazuje osjećajne misli čovječje 
duše. Ono ih neposredno i vjerno prikazuje. Srce se tako smatra sastav¬ 
nim dijelom čovječjeg duševnog života. 

Sada ono kuca u tijelu drugog čovjeka. Ovaj je zahvalan darovate¬ 
lju ili rodbini pokojnikovoj. Ali nastaje pitanje o eventualnoj promjeni 
u osobnosti onoga koji je primio i nosi tuđe srce. Bez sumnje, priroda 
je ovim postupkom svladana na vrlo inteligentan način. Prisiljena je da 
služi čovjeku. Čovjek joj je oteo jedan dio smrtnog žalca. 

I. Antonelli smatra da je svako presađivanje organa s jednog tijela 
na drugo kao neki atentat na prirodu. Rekli bismo u našem slučaju da 
priroda snabdijeva svakog čovjeka vlastitim srcem. Dati mu tuđe kao 
da vrijeđa prirodu. Antonelli nije uzeo u promatranje srce, on se suprot¬ 
stavlja svakom presađivanju, čini mi se da bi njegov razlog, kada bi vri¬ 
jedio, bez sumnje vrijedio za naš slučaj, jer srce nije bilo kakav organ, 
srce ie središnji organ. Jedinstven organ." 

Ovi su razlozi od male vrijednosti. S ovog gledišta smrt je mne^o 
više protiv prirode. A ipak hvalevrijedno je produljivati čovječji život. 
Presađivanje srca jest liječenje bolesnika upotrebljavajući ne tijelo ži- 

Isti, br. 5580 si. - 

vog čovjeka, nego mrtvaca, dakle od onoga kod kojega je priroda otka¬ 
zala. Mrtav čovjek nije više čovjek u pimom smislu. On nije subjekt pra¬ 
va kao osoba. Živi mogu crpsti životnu korist od mrtvih upravo zato što 
su živi nosioci života. 

Zar se čovjek s tuđim srcem mijenja u svom karakteru? Za moralis¬ 
te to nije tako važno. Oni ukazuju na to da svaki čovjek kao subjekt 
morala mora biti svjestan onoga što čini. On svoje čine vrši hotimično 
i slobodno. On zna da je odgovoran. Osjeća svoju odgovornost pred sav¬ 
ješću, pred Bogom i pred ljudima. Čovječja djelatnost koja izmiče kon¬ 
troli odgovornosti ne spada na moralista. Čuvajmo se da moralku ne 
svedemo na pozitivne znanosti. Ona posjeduje svoj prostor. Posjeduje 
načela valorizacije sa svog vlastitog gledišta.** 

Nije dakle važno koji su elementi ušli u konstituciju čovjeka s tu¬ 
đim srcem. Važno je da li on osjeća da Je jedan JA, odgovoran, podlo¬ 
žan moralnoj kvaliiikaciji u svojim djelima. Ako on osjeća da je i kao 
čovjek i kao kršćanin jedan i jedinstven, odgovoran, podložan višim nor¬ 
mama djelovanja, on je subjekt morala. Koliko je svjesniji sebe i svojih 
djela, toliko je pođiožniji moralnoj kvalifikaciji. 

Zaključak. — Riješiti pitanje presađivanja srca idejno nc predstavlja ve¬ 
liku poteškoću. Prosuditi i učiniti da sve okolnosti toga presađivanja s 
moralne strane budu ispravmc nije iako. Osobito je važno imati pred oči¬ 
ma pravo na život onoga od koga se srce uzima. Drugo pak stjecište mno¬ 
gih obzira jest liječnik, njegova nakana, njegov način postupanja. Ima 
li mnogo liječnika koji su tako kreposni da ih savjest ni u čemu pri slič¬ 
nom pothvatu ne bi karala? 

Presađivanje srca treba shvatiti kao kompliciran problem moralno- 
-društvenc naravi, životna mudrost pruža svoja načela, i ta su općeni¬ 
ta, nepromjenljiva, ali elastična. Sve okolnosti zainteresiranih mora 
izvagnuti. A ta krepost razboritosti ili životne mudrosti neće ispravno 
prosuditi sve okolnosti ako svi zainteresirani nc budu kreposiio raspo¬ 
loženi, npr, da im nakana bude ispravna, postupak ispravan. Ne vodi 
čovjeka samo pamet, vodi ga i krepost. Dapače, t’ođstvo kreposti u kon¬ 
kretnim činima od prvotne je važnosti. 

Na pitanje: da li je presađivanje srca dopušteno, s moralne strane 
odgovara se jednostavno: da, ako su sve okolnosti s moralnog gledišta 
ispravne. A da li su ispravne, prosuđuju svi zainteresirani. I odgovorni 
su svi zainteresirani: pred Bogom i pred čovječanstvom 

SUMMARIUM 

Quoad liceitatem transplantationis cordis non una nec levis sub as- 
peetu morali movetur quaestio. Solvitur casus ad analogas quaestiones de 
punetione cordis ac de euthanasia recurrendo. Omnium conditionum una 
principalis: ut de facto ac irreparabiliter mors dantis fuerit subsecuta. Alius 
quoque aspeetus desumitur relate ad illos quibus cura impendit de corpore 
mortui curandi, dicamus ad parentes et cognatos iuxta legum civilium de- 
terminationem. Medicorum autem erigitur intentio recta, modus agendi 
dignitati humanae consentaneus. Prudentia autem alias omnes invilatur 
solvere difficultates. Prudentia non modo humana, sed etiam, et potius, illa 
christiana. 

